ועדת הכספים, כנסת 24, פרוטוקול מספר 257, 2022-04-06 10:00

אלכס קושניר: אנחנו נפתח את הישיבה.

אלכס קושניר: היום יום רביעי, ה' בניסן תשפ"ב, 6 באפריל 2022.

אלכס קושניר: יש לנו היום שתי העברות תקציביות שבהן נדון, זה העברות שקשורות למשרד לביטחון הפנים ולמשטרת ישראל.

אלכס קושניר: מתוקף ההבנה שמדובר בהעברות דחופות אני מודה לחברים בוועדה, גם קואליציה וגם אופוזיציה, שהבינו את החשיבות, כדי לבצע את הדיון הזה היום לפני ישיבת המליאה.

אלכס קושניר: ואנחנו נתחיל בהצעות לסדר, חבר הכנסת ולדימיר בליאק, בבקשה.

ולדימיר בליאק: בוקר טוב.

ולדימיר בליאק: תודה, אדוני היושב-ראש.

ולדימיר בליאק: אני רוצה הבוקר לברך את שר האוצר ואת הממשלה על שתי החלטות חשובות שקרו אתמול.

ולדימיר בליאק: קודם כול הפחתת מס הבלו על הדלק.

ולדימיר בליאק: אני חושב שזה צעד חשוב.

ולדימיר בליאק: אני אמרתי לא פעם שעד שהרפורמות האדירות שהעברנו לטובת הורדת יוקר המחיה יתחילו לבוא לידי ביטוי, על הממשלה לוותר על חלק מהכנסותיה, וזה אכן מה שקרה.

ולדימיר בליאק: וגם אתמול פורסם תזכיר חוק המענקים לעצמאים בגין גל האומיקרון, שאני מקווה שאנחנו נאשר אותו בתחילת כנס הקיץ של הכנסת.

ולדימיר בליאק: וזה מה שמייחד אותנו.

ולדימיר בליאק: כקואליציה, כממשלה, באנו גם לתקן את ההזנחה של 12 השנים האחרונות, וגם להוציא את המדינה מהטלטלה הפוליטית שהיא הייתה בה בשנתיים האחרונות.

ולדימיר בליאק: ואני קורא גם הבוקר לכל מרכיבי הקואליציה לשמור על הממשלה החשובה הזאת לעם ישראל.

ולדימיר בליאק: תודה רבה.

אלכס קושניר: תודה.

אלכס קושניר: מוסי, בבקשה.

מוסי רז: אני רוצה לברך גם בעניין התקנות של העצמאים.

מוסי רז: ואני רוצה להגיד שהצעד בעניין הדלק הוא צעד שיש לו גם השלכות שליליות, ולכן אני חושב שצריך לאזן אותו בהורדה משמעותית של מחירי התחבורה הציבורית בישראל.

מוסי רז: אנחנו רואים שסך הכול הגירעון התקציבי ב-12 החודשים האחרונים הצטמצם בערך מ-11% ל-1 נקודה משהו.

מוסי רז: אז אם יש כסף, צריך להשקיע אותו בתחבורה ציבורית.

מוסי רז: שדרוג משמעותי של התחבורה הציבורית חשוב אפילו יותר מהורדת מחיר הדלק.

אלכס קושניר: תודה רבה.

אלכס קושניר: נירה.

נירה שפק: תודה.

נירה שפק: אני בחרתי לא לברך היום אלא לומר שגם בפגרה – יש כאלה שקוראים לזה פגרה, זה פגרה מהכנסת ומהוועדות, אבל אנחנו עובדים, כי אנחנו ממשלה וכנסת עובדת, לפחות בחלקה – ואתמול סיירתי בעמק הירדן.

נירה שפק: ויש לנו המון עבודה לעשות, ויש המון פערים שבשנה שאנחנו פה לא הספקנו לסיים אותם.

נירה שפק: והפערים הם גדולים, ואני רוצה להזכיר לציבור את הפערים, מפערים ביטחוניים שיש על הגבול עם ירדן, דרך הברחות; דרך חקלאות, במושב אלמגור שהייתי, ואנחנו רואים מה קורה שם עם המנגו ועם הליצ'י; והעובדים הזרים, והרפורמה בחקלאות, שבה שר החקלאות ושר האוצר הכריזו על טיפול בכל נושא העובדים הזרים, כשאנחנו רואים אנשים בני 60 ו-70 קוטפים במטעים ומשוועים לעובדים זרים.

נירה שפק: אז המהלכים החלו, הרפורמות החלו.

נירה שפק: חלקן צריכות לתקן, ויש מה לתקן, וחלקן צריכות פשוט להתמנף ולצאת החוצה.

נירה שפק: אתמול חיכיתי שעה וחצי בכביש 90, כי עם ישראל הלך לנפוש בכנרת המלאה.

נירה שפק: מי שלא ראה את הכנרת המלאה לא ראה דבר יפה.

נירה שפק: ועם ישראל רוצה את הנשימות, ורוצה לחזור ולטייל, בטח אחרי תקופת הקורונה; ורוצה להרגיש שיש לו עבודה ויש לו יציבות ויש לו תקווה.

נירה שפק: והתפקיד שלנו לגרום לזה לקרות.

נירה שפק: ואני מתכוונת לא להתעסק בכל מה שנאמר בתקשורת, אלא להמשיך לעבוד גם היום, גם מחר, גם לאשר תקציבים.

נירה שפק: והגיע הזמן שהאזרחים יבינו שהם צריכים לדרוש לא רק סיסמאות אלא גם תכלס, ואת התכלס הזה הממשלה הזו נותנת.

נירה שפק: תודה.

אלכס קושניר: תודה רבה.

אלכס קושניר: פינדרוס.

יצחק פינדרוס: בוקר טוב.

יצחק פינדרוס: אני אכן מקווה שייתנו פה תכלס.

יצחק פינדרוס: אני רוצה להתייחס להודעה של משרד האוצר.

יצחק פינדרוס: ההודעה לוקה, הייתי אומר, לא באי דיוקים, אבל ביחס לא נכון לנושא.

יצחק פינדרוס: אמרנו את זה פה בוועדה כמה פעמים ואני אומר את זה שוב: יש משבר עולמי של הדלק, והמשבר העולמי גרם להעלאה של המחיר הריאלי בשקל.

יצחק פינדרוס: אבל בגלל המס הוא עלה בשני שקלים.

יצחק פינדרוס: עכשיו, עשה צעד נכון משרד האוצר ואמר: אני מוותר על 50% מהעלאה.

יצחק פינדרוס: אבל איך הוא הודיע את זה?

יצחק פינדרוס: הרי האזרחים ישאלו: למה אתה מוותר על 50%?

יצחק פינדרוס: תוותר על 100% מהעלאה.

יצחק פינדרוס: אם עלה בשני שקלים, כששקל אחד הוא מס, אז הוא היה צריך לוותר על שקל, אבל הוא ויתר על חצי שקל.

יצחק פינדרוס: איך הוא מתרץ את זה?

יצחק פינדרוס: בהמשך ההודעה הוא אומר: זה יעלה למדינה 800 מיליון.

יצחק פינדרוס: חבר'ה, אם לא היה משבר אנרגיה היה לך 1.6 מיליארד שקל שלא היית גובה בכל מקרה.

יצחק פינדרוס: הרי בתוכנית הכלכלית של מדינת ישראל לא היית אמור לגבות את המס הזה, זה לא אמור להיות, זה לא חלק מהתקציב.

יצחק פינדרוס: אתה לא מקצץ, אתה לא עושה כלום.

יצחק פינדרוס: ואז אתה בעצם מרמה את האזרחים פעמיים: אתה אומר כאילו עשיתי טובה, הורדתי את המחיר חצי שקל וספגתי את ההעלאה.

יצחק פינדרוס: אתה לא צריך לספוג אותו.

יצחק פינדרוס: סך הכול מה שאנחנו מבקשים, ואני חושב שזו צריכה להיות דרישה של כולנו, של קואליציה, של יושבת-ראש הקואליציה, של מי שלא יהיה, אבל זו צריכה להיות דרישה של כולנו, שהמשבר הזה לא אמור להיות גבייה של מדינת ישראל על חשבון האזרחים.

יצחק פינדרוס: העלות היא עלות.

יצחק פינדרוס: עלה עוד שקל – עלה עוד שקל.

יצחק פינדרוס: אבל אם עלה משישה שקלים לשמונה שקלים כמעט, בעצם מ-5.5 שקל ל-7.5, 7.60, כששקל מזה זה המס – אל תגבו את זה.

יצחק פינדרוס: זה לא חלק מהתוכנית, זה לא חלק מהתקציב.

יצחק פינדרוס: זה באמת לא חלק מהתקציב, זה לא התקציב שעבר פה, אף אחד לא חלם שזה יקרה.

יצחק פינדרוס: יש לך 1.6 מיליארד שקל, מראש אל תגבה את זה.

יצחק פינדרוס: ולכן, א' אני מברך על החצי-שקל.

יצחק פינדרוס: ואני אומר: לא ויתרו על 800 מיליון.

יצחק פינדרוס: ותורידו עוד חצי שקל, לפחות לעמוד במינימום הזה.

יצחק פינדרוס: זה יעזור.

יצחק פינדרוס: כמו שאמר מוסי, גם בתחבורה הציבורית זה יכול לעזור, גם בתחבורה הפרטית, גם לתעשייה, גם לכולם.

יצחק פינדרוס: זה מס לא הוגן כרגע בסיטואציה הכלכלית הקיימת היום.

יצחק פינדרוס: תודה רבה.

אלכס קושניר: תודה רבה.

אלכס קושניר: ינון.

ינון אזולאי: מכיוון שאי-אפשר להתעלם מכך, אולי לא שמעתם חדשות הבוקר, אז רק להזכיר לכם: יושבת-ראש הקואליציה פרשה מהקואליציה.

ינון אזולאי: אז קודם כול רק תזכורת בעניין הזה, שכל פעם מבטיחים לנו הבטחות לתקציב הבא, קחו את ההבטחות - - -

מוסי רז: איפה שמעת את זה?

ינון אזולאי: מוסי, אגב, התראיינת על זה.

מוסי רז: אה, כן?

ינון אזולאי: אם אתה לא זוכר על מה התראיינת אז המצב יותר גרוע בקואליציה.

ינון אזולאי: אתה רואה?

ינון אזולאי: אני עוקב אחרי הראיונות שלך.

ינון אזולאי: בכל אופן, תבינו שאין שום case ושום דבר להבטחות שאתה מבטיחים לנו פה על תקציב, מה יבוא ומה תיתנו.

ינון אזולאי: וחבל שתבטיחו.

נירה שפק: אז אין בקשות תקציב, אני מבינה.

ינון אזולאי: לגבי מענק העבודה, אני חושב שכדאי שנגיע להבנות למען עם ישראל.

ינון אזולאי: יותר בטוח ההבנות שלנו מאשר לעשות דברים אחרים.

יצחק פינדרוס: להבנות בין ישראל ביתנו לש"ס יש יותר סיכוי להתממש מאשר הבנות עם ימינה.

ינון אזולאי: אני חושב שביני לבין אלכס.

ינון אזולאי: לגבי המס על הבלו, השבוע דיברנו על זה.

מוסי רז: רק תיקון קטן, זה לא מס על בלו - - -

ינון אזולאי: זה מס על הדלק, סליחה, שמורכב מבלו והמע"מ שם נמצא.

ינון אזולאי: אתה צודק, מס הבלו.

ינון אזולאי: אני שמח שגם אתה שומע ומאזין לדבריי.

ינון אזולאי: אני רק רוצה לומר, שקודם כול אני שמח ששר האוצר מוריד בחצי שקל את המס הזה.

ינון אזולאי: זה דבר מבורך.

ינון אזולאי: למרות שזה טיח ברעידת אדמה.

ינון אזולאי: כשיש רעידת אדמה, פשוט לפזר טיח, החצי-שקל הזה.

ינון אזולאי: מה אתה מסתכל עליי?

אלכס קושניר: מקשיב לך.

ינון אזולאי: כי אתה מכיר את זה ממקום אחר, אתה אומר?

אלכס קושניר: לא, אני מקשיב.

ינון אזולאי: אני חייב גם לתת את הקרדיט למי שהמציא את הטיח ברעידת אדמה על מס הבלו, שזה שר האוצר בעצמו, שאמר את זה, ופתאום הוא מוכן לשים את זה.

ינון אזולאי: אגב, אני לא טוען שזה טיח ברעידת אדמה, ולכן נלחמתי גם על זה.

נירה שפק: לכן אתה מברך - - -

ינון אזולאי: אמרתי, אני מברך על ההחלטה הזאת.

ינון אזולאי: כשצריך לברך, אני מברך על החלטה, החלטה נכונה וראויה.

ינון אזולאי: בשנה האחרונה עלה המס כשקל וחצי, רק בתקופה האחרונה הוא קצת מתקרב לשקל.

ינון אזולאי: ולכן היה ראוי לעשות את זה יותר, לוותר על המס, להוריד אותו ביותר מחצי שקל.

ינון אזולאי: והיה ראוי ונכון לעשות את זה גם לא לשלושה חודשים.

ינון אזולאי: לעשות את זה גם במיידי.

ינון אזולאי: כמו שבחקלאות עשו את זה במיידי, ולמרות שיש לנו בקשה לדון על זה במליאה.

ינון אזולאי: זה מס שהוא מופחת, כשהפחתת מס לא צריך להביא לוועדת הכספים.

ינון אזולאי: אני מבין שרוצים להביא את זה לוועדת הכספים בשביל הכותרת והתקשורת, וזה בסדר.

אלכס קושניר: מה פתאום?

ינון אזולאי: בסדר.

ינון אזולאי: יביאו את זה לוועדת הכספים?

אלכס קושניר: יביאו משהו אחר.

ינון אזולאי: את המס על הבלו, שיחתום היום, ויוריד עליו כבר מחצות.

ינון אזולאי: האזרחים לפני החג, לא צריך לחכות עד שיביאו.

ינון אזולאי: תנו להם מעכשיו.

ינון אזולאי: אם הוא חותם על זה עכשיו, הוא לא צריך להביא את זה לא לוועדה, זה מס שהוא מפחית.

ינון אזולאי: לא צריך להביא את זה לוועדה, אפשר לעשות את זה מהיום בלילה, מהשעה 24:00 בלילה.

ינון אזולאי: וכשעושים את זה, אני רק מבקש שיעשו את כל החשבונות.

ינון אזולאי: שלא נצטרך אחר כך לדאוג למנהלי תחנות הדלק.

ינון אזולאי: כבר לדעת איך אנחנו עושים על המלאים שהם שילמו עליהם.

ינון אזולאי: מה ששילמו וכבר נגמר זה בסדר, אבל מה יש להם כרגע והם יצטרכו להוריד מזה, אם הם צריכים לקבל איזשהו זיכוי, כבר לתת להם לא על חשבון האזרחים.

ינון אזולאי: ולכן לעשות את כל החישובים האלה, אפשר היום בלילה, מקסימום מחר בלילה בחצות, להוריד את המס.

ינון אזולאי: אני חושב שזו צריכה להיות פנייה של הוועדה כולם כאחד בשביל האזרחים ערב חג, כבר עושים מעשה שתחילתו מבורך, להמשיך בברכה הזאת.

ינון אזולאי: ואם יהיה אפשר להוריד עוד ולא להגביל את זה בשלושה חודשים, הברכה תהיה מושלמת.

ינון אזולאי: תודה רבה.

אלכס קושניר: תודה רבה.

אלכס קושניר: אנחנו נעבור לפנייה התקציבית, 31-007, פנייה של המשרד לביטחון הפנים.

אלכס קושניר: אחר כך אנחנו נעבור לפנייה נוספת שיש לנו, שמספרה 07-002.

אלכס קושניר: ואני מקווה שגם נספיק להצביע על הרוויזיות שיש לנו לפנייה נוספת של המשרד לביטחון הפנים כדי לשחרר אותם לעבודה.

אלכס קושניר: בבקשה, מי מציג?

אביה פרון: בוקר טוב, אביה ממשרד האוצר.

אביה פרון: הבקשה נועדה להעברה של 292.5 מיליוני שקלים לסעיף 07, תקציב המשרד לביטחון הפנים.

אביה פרון: נחלק את זה לתוכניות: בתוכנית 07-50-01 – שכר במשרד לביטחון פנים – יש העברה של 47.5 מיליוני שקלים ו-13 תקני כוח אדם – לאן זה?

אביה פרון: נגיע בהמשך.

אביה פרון: השינוי הזה נובע מצפי ביצוע נמוך ממה שנצפה בעת אישור התקציב, מסיבות שמפורטות.

אביה פרון: אפשר גם לדבר עליהן.

אביה פרון: מפורטות פה בדברי ההסבר.

אביה פרון: תוכנית 07-50-02 – הקניות במשרד לביטחון הפנים – תקצוב של 97 מיליוני שקלים, שחלקם הם העודפים של הרשות לביטחון קהילתי, שבגלל שהם היו שנה שעברה בסעיף אחר, ולפי החוק עודפים צריכים להגיע לסעיף שממנו הם היו, אז הם הגיעו לסעיף 04 בעודפים, ועכשיו אנחנו מעבירים אותם חזרה לרשות לביטחון קהילתי, איפה שהכסף יצא השנה.

אביה פרון: חוץ מזה יש פה תקצוב של החלטות ממשלה – האלימות בחברה הערבית, פיתוח כלכלי והעצמה ביישובים דרוזים וצ'רקסים, יישובי הדרוזים בגולן, חיזוק העיר בית שמש ונושאים נוספים.

אביה פרון: יש פה גם תקצוב של מיליון שקל לפעילות המטה הלאומי להגנה על ילדים ונוער ברשת, מהכסף שבהסכמים הקואליציוניים שנמצא פה.

אביה פרון: זה בתוכנית הזאת.

אביה פרון: תוכנית 07-55-02 – קניות ברשות להגנה על עדים – תקצוב על סך 9.5 מיליון שקלים עבור פעילות הרשות להגנה על עדים בתחום הפשיעה במגזר הערבי, וחלק מיישום החלטת הממשלה 549 לטיפול בתופעת הפשיעה והאלימות בחברה הערבית.

אביה פרון: תוכנית 07-60-01 – הרשות לכבאות והצלה – השכר שם, העברה של 13 תקני כוח אדם לטובת לוחמי אש לתחנות במגזר הערבי.

אביה פרון: תוכנית 07-60-02 – קניות ברשות לכבאות והצלה – יש פה תקצוב של מיליון שקלים עבור רכש אמצעים כחלק מההסכמים הקואליציוניים.

אביה פרון: תוכנית 07-70-01 – שירות בתי הסוהר – שכר, תקצוב של כמעט 42 מיליוני שקלים, שנובע מצפי ביצוע עדכני של השכר בשירות.

אביה פרון: תוכנית 07-70-02 – הקניות בשירות בתי הסוהר – העברה של 35 מיליון שקלים ו-600,000, שבעצם נובע מהתאמת צרכי המזומן וההרשאה להתחייב בהתאם לצפי הביצוע המעודכן של התוכניות של שירות בתי הסוהר, תוכניות העבודה השנתיות.

אביה פרון: תוכנית 07-80-01 – שכר משטרת ישראל – תקצוב של 90 מיליוני שקלים, שנובע בעיקר מהעברת עלות השכר של יחידות משמר הגבול שתחת פיקוד צה"ל.

אביה פרון: יש פה בעצם הסדרה של התקציב, אין פה איזשהו שינוי בתפקוד.

אביה פרון: זה משהו שהיה בעבר, שיצא מצה"ל, ועכשיו העלות פשוט יוצאת מהמשטרה, וצה"ל מעביר את הכסף לפה.

אביה פרון: אין פה איזשהו שינוי מהותי, רק ההסדרה.

אביה פרון: חוץ מזה יש לנו תוכנית 07-80-02 – קניות במשטרת ישראל – שפה יש תקצוב של 206 מיליון שקלים, שאחד מהם זה גם הנושא, כמו שאמרתי, על יחידות מג"ב שהיו תחת פיקוד צה"ל.

אביה פרון: חוץ מזה יש פה תקצוב פעולות משטרת ישראל במסגרת יישום החלטות ממשלה 549 בנושא התוכנית לטיפול בתופעות פשיעה ואלימות בחברה הערבית.

אביה פרון: יש פה תקצוב הימ"מ, היחידה המשטרתית המיוחדת, בהתאם להחלטת ממשלה מס' 900 בנושא היחידה המבצעית הלאומית ללוחמה בטרור.

אביה פרון: חוץ מזה יש לנו גם העברה של 3 מיליון שקלים לטובת התאמת חדר חקירות, שגם זה חלק מהכספים הקואליציוניים כמו שכתוב.

אביה פרון: זה התוכנית הזאת.

אביה פרון: ותוכנית 07-80-03 של משטרת ישראל - - - שירותי כוח אדם – יש פה העברה של 70 מיליוני שקלים, שנובע מצפי הביצוע הארגון בנושא הזה שבתוכנית הזאת.

אביה פרון: פשוט אפשר יהיה להסביר בדיוק מה זה.

אביה פרון: היה שינוי של איך משלמים את זה בסוף שנה, ולכן יש שינוי בצפי של כמה ישלמו מזה השנה.

אביה פרון: לא נפגעה כמובן שום פעילות בנושא הזה.

אביה פרון: וזו בעצם הסיבה להעברה הזאת.

אלכס קושניר: תודה רבה.

אלכס קושניר: שאלות.

ינון אזולאי: תוכנית 50-01, הראשונה – מדובר על העברה של 13 תקני כוח אדם.

ינון אזולאי: מאיפה הם מגיעים, תקני כוח האדם?

מירי שמואלי: אני סמנכ"לית ארגון, תכנון, תקצוב ובקרה במשרד לביטחון הפנים.

מירי שמואלי: מה שעשינו כאן זה כשתכננו את התקציב ובנינו אותו, הרשות לביטחון קהילתי אמורה הייתה לחזור אלינו, ובאמת עשינו אומדני שכר, כולל 13 התקנים הללו.

מירי שמואלי: כשהיא חזרה כבר ואנחנו רואים את הנתונים, ראינו שיש לנו מבחינת הצפי כרגע של האיושים בפועל עודפים מסוימים, וזה מה שאנחנו מסיטים כרגע לצרכים של גופים אחרים.

ינון אזולאי: אז מאיפה את מביאה את ה-13 תקנים?

מירי שמואלי: מתוך התקציב של המשרד.

מירי שמואלי: הרשות לביטחון קהילתי חזרה אלינו, צפינו שיהיה צורך ביותר תקנים, בפועל אנחנו רואים פחות.

מירי שמואלי: זה הסיפור.

מירי שמואלי: ה-13 תקנים יוצאים מהמשרד ומועברים לגוף אחר, לכבאות במקרה הזה.

ינון אזולאי: היה בתוך המשרד את ה-13 תקנים האלה?

מירי שמואלי: כן.

ינון אזולאי: ולקחתם אותם?

מירי שמואלי: לכבאות לצורך העניין, כי הייתה לנו הערכת יתר במקרה הזה.

ינון אזולאי: מכבאות?

מירי שמואלי: לא, מהמשרד לכבאות.

ינון אזולאי: אני רואה פה בתוכנית 2, התוכנית הבאה – תקצוב פעולות המשרד, הרשות לביטחון קהילתי, יישום החלטת הממשלה בנושא התוכנית לחיזוק העיר בית שמש.

ינון אזולאי: מה החיזוק של העיר בית שמש?

מירי שמואלי: זה בעיקר פריסת מצלמות, ופעילות של הרשות לביטחון קהילתי בעיר עצמה.

מירי שמואלי: כל מה שהיה בעבר "עיר ללא אלימות", בסביבות ה-300,000 שקלים, זה מה שיש בעיר בית שמש.

ינון אזולאי: בעיר בית שמש אתם עושים מצלמות?

מירי שמואלי: אני אבדוק בדיוק את המרכיב.

מירי שמואלי: שנייה אוציא את הנתון של העיר בית שמש, אבל זו הפעילות של הרשות לביטחון קהילתי שם.

אביה פרון: כמה זה?

אביה פרון: זה כמעט 300,000.

מירי שמואלי: זה 300,000 שקל.

אביה פרון: אבל זה המצ'ינג, זה לא כל מה ששמים בעיר.

מירי שמואלי: נכון.

מירי שמואלי: תוספתיים.

אביה פרון: זה התוספתי.

ינון אזולאי: כן, אבל כמה סך הכול הושקע בעיר בית שמש עם במצלמות, אם כבר אתה מדבר על העיר בית שמש?

ינון אזולאי: כי נראה לי גם מוזר למה דווקא העיר בית שמש?

ינון אזולאי: יש עוד ערים שאין להן - - -

מירי שמואלי: לא, זו החלטת ממשלה ספציפית.

ינון אזולאי: ספציפית לעיר בית שמש?

מירי שמואלי: כן, הועברה החלטת ממשלה כזאת.

ינון אזולאי: אוקיי.

ינון אזולאי: ואנחנו מדברים על כמה מצלמות בכל העיר?

ינון אזולאי: בעיר החדשה, ברמת בית שמש, או בעיר הישנה, בוותיקה יותר?

מירי שמואלי: אני אבדוק לך.

מירי שמואלי: אני גם אראה איזה מרכיבים אלה בדיוק.

מירי שמואלי: אני אחזור כמה דקות עם תשובה.

ינון אזולאי: זה מעניין.

ינון אזולאי: אוקיי.

ינון אזולאי: שלוש, העברת העודפים משנת 2021 של הרשות לביטחון קהילתי מסעיף 04, משרד ראש הממשלה.

ינון אזולאי: אני מבקש לדעת שמה מה התקציב של הרשות, מהו כרגע בתוך המשרד.

ינון אזולאי: זה מה שהיה במשרד הקהילתי, נכון?

מירי שמואלי: כן, של החק"ק שעבר אלינו חזרה.

ינון אזולאי: כן, אז השאלה כמה התקציב.

מירי שמואלי: בסדר גמור.

מירי שמואלי: שנייה אני אוציא לך.

ינון אזולאי: אני בינתיים אשאל על 4: תקצוב בסך מיליון ש"ח.

ינון אזולאי: אני רואה פה שזה כסף קואליציוני, נכון?

מירי שמואלי: כן.

ינון אזולאי: מי הביא את הכסף?

ינון אזולאי: על מה?

ינון אזולאי: אני מבין שזה להגנה על ילדים ונוער.

מירי שמואלי: זה תקציב של 105.

ינון אזולאי: כן, אבל מי הביא את הכסף הזה?

ינון אזולאי: של מי זה?

מירי שמואלי: אני אבדוק לך שמית בדיוק מי זה היה.

אביה פרון: יש לך את ההסכמים שם.

ינון אזולאי: אני חיפשתי את זה.

אביה פרון: זה לא רשום?

ינון אזולאי: לא אמרתי שלא רשום.

ינון אזולאי: כנראה שיצא לי פחות בדפים.

ינון אזולאי: בדרך כלל אני רואה את זה.

ינון אזולאי: אז אולי תוך כדי תבדקו.

ינון אזולאי: ורציתי לדעת מה נעשה עד כה - - -

מירי שמואלי: זה של סיעת יש עתיד לצורך העניין.

ינון אזולאי: אוקיי.

ינון אזולאי: כמה סך הכול מושקע בתוך התוכנית הזאת?

מירי שמואלי: של 105?

מירי שמואלי: נוציא לך את הסכומים.

ינון אזולאי: אתם לא יודעים להגיד כמה סך התוכנית הזאת?

מירי שמואלי: אני לא רוצה להטעות אותך, אז אנחנו שנייה נבדוק ונחזור אליך.

ינון אזולאי: אוקיי.

ינון אזולאי: תוכנית 07-60-01 – גם פה אני רואה שיש העברת סך של 13 תקנים כוח אדם לטובת לוחמי אש.

אביה פרון: זה אותם תקנים.

ינון אזולאי: זה אותם תקנים שעברו - - -

אביה פרון: בדיוק.

ינון אזולאי: אוקיי.

ינון אזולאי: אגב, מתי מעלים את השכר של הכבאים?

ינון אזולאי: מגיע להם, אני אומר לך את האמת.

ינון אזולאי: זה לא נמצא בתכנון?

ינון אזולאי: כי כל פעם מעלים את הנושא הזה וזה יורד, מעלים את הנושא וזה יורד.

אפי דביר: יש דיונים שמתקיימים כרגע עם הממונה על השכר.

אפי דביר: בחודשים הקרובים אני מניח שזה יתקדם.

ינון אזולאי: אתם בתקווה שזה יתקדם?

ינון אזולאי: הבנתי.

אפי דביר: בתקווה.

ינון אזולאי: אני רואה שגם פה בתוכנית 60-02 יש כסף קואליציוני.

ינון אזולאי: עוד פעם, פשוט לא לפניי, אם אפשר לדעת של מי הכסף הקואליציוני.

ינון אזולאי: אגב, אני גם לא מבין למה לשיפוץ ולדברים כאלה צריך בכלל כסף קואליציוני ולא שיהיה בבסיס.

אביה פרון: זה לא שיפוץ.

מירי שמואלי: זה לאמצעים טכנולוגיים.

ינון אזולאי: לא, אני מסתכל על המטרות של זה.

ינון אזולאי: אוקיי, אתה מדבר על אמצעים טכנולוגיים – גם אמצעים טכנולוגיים, לא פחות.

ינון אזולאי: לשים כסף קואליציוני למטרות כאלה נעלות ולא לתת להם את זה בבסיס?

ינון אזולאי: של מי הכסף הזה?

מירי שמואלי: יש עתיד לדעתי.

מירי שמואלי: כן, זה של יש עתיד.

אביה פרון: כל ה-5 מיליון שקל שיש פה.

ינון אזולאי: אוקיי.

ינון אזולאי: ב-70-01, בתיאור התוכנית, אני מבקש לדעת בתקציב הזה, לא הבנתי מה זה 72 חודשי עבודה בלתי צמיתה, שאתם לוקחים 41 מיליון.

ינון אזולאי: מה זה?

מישל בטאשוילי: בעיקרון שנה שעברה עשינו סיכום תקציבי יחד עם משרד האוצר בכל הנוגע לשכר של שירות בתי הסוהר.

מישל בטאשוילי: זה חלק מתהליך הסדרה של השכר.

מישל בטאשוילי: זה נוגע גם לשנה הנוכחית.

מישל בטאשוילי: זה שינויים תקציביים שהם לצורך העניין כנגד הסיכום התקציבי.

ינון אזולאי: אוקיי.

ינון אזולאי: עכשיו, שאלנו פעם שעברה, אתה היית נראה לי רק בזום, ואמרו אם תהיה תשובה.

ינון אזולאי: יש לך תשובה לגבי הסיפור של השאילתה שלי?

אלכס קושניר: כן.

אלכס קושניר: ינון, בדיוק עכשיו קיבלנו את זה.

אלכס קושניר: זה נשלח לוועדה, זה יופץ לחברי הכנסת.

אלכס קושניר: ואז נבחן את זה ונראה.

ינון אזולאי: שמע, עדיף להגיש שאילתות דרך הוועדה, יותר מהר.

אלכס קושניר: אתה רואה?

אלכס קושניר: אנחנו יעילים.

ינון אזולאי: לא, זה בגלל שאני העליתי את זה פה.

אלכס קושניר: נכון.

ינון אזולאי: אבל עם יושב-ראש כמוך שדרש את זה.

ינון אזולאי: קודם כול, תודה רבה.

ינון אזולאי: עדיין לא ראיתי את זה, זה באמת מעניין לראות את זה.

ינון אזולאי: תוכנית 078001 – אני רואה פה בתוכנית תקצוב בהרשאה להתחייב.

ינון אזולאי: על מה ההרשאה להתחייב, על שכר?

ינון אזולאי: המשטרה.

אוראל אברהמי: אני ראש מחלקת משאבים במשטרת ישראל.

אוראל אברהמי: בתוכנית השכר יש מרכיבים גם שהם לא שכריים, כמו תחבורה ציבורית ונשאים כאלו, שמצריכים הוצאה בהרשאה להתחייב.

אוראל אברהמי: זה לאותם מרכיבים.

ינון אזולאי: אוקיי.

ינון אזולאי: בתוכנית 80-02 – תקציב פעולות משטרת ישראל, אני מדבר איתך על אחד, מטרות השינוי.

ינון אזולאי: עוד פעם, זה לא חוזר על עצמו?

ינון אזולאי: זו אותה החלטת ממשלה שראינו למעלה לגבי הפשיעה?

ינון אזולאי: ראינו את זה גם בעודפים אחרים.

ינון אזולאי: זה אותו כסף?

אוראל אברהמי: יש מסגרת במסגרת הסיכום התקציבי של המשרד לביטחון הפנים ומשטרת ישראל, שמגיע לטובת הטיפול בפשיעה ובאלימות בחברה הערבית.

אוראל אברהמי: המסגרת החד-פעמית היא גדולה.

אוראל אברהמי: נשאר פה איזשהו מרכיב של 10 מיליון שקל שכרגע אמור לעבור.

ינון אזולאי: שהוא 10 מיליון עבור זה בלבד?

אוראל אברהמי: בסעיף 1 זה - - -

ינון אזולאי: זה 10 מיליון?

אוראל אברהמי: כן.

ינון אזולאי: אוקיי.

ינון אזולאי: אחר כך ב 4 – העברה של 3 מיליון עבור התאמת של חדרי חקירות.

ינון אזולאי: זה 3 מיליון, נכון?

אוראל אברהמי: זה 3 מיליון.

ינון אזולאי: זה מספיק?

אוראל אברהמי: נחדד רגע את מה שרשום פה.

אוראל אברהמי: הרעיון פה זה לייצר חדרי חקירות חמים.

אוראל אברהמי: חדרי חקירות חמים אלה חדרי חקירות שנועדו לארח קורבנות עבירה בצורה כזו שאזור יהיה יותר ידידותי.

אוראל אברהמי: גם יכולת קבלת קהל בגילאים צעירים יותר.

אוראל אברהמי: אז זה אזור של משחקים, דברים כאלו, שהם יותר כדי לקבל את המתלוננים בצורה טובה יותר.

אוראל אברהמי: זה הרעיון.

ינון אזולאי: פה גם אני רואה כסף קואליציוני, נכון?

אוראל אברהמי: כן, זה כסף קואליציוני.

ינון אזולאי: לא, אבל סתם שאלה, דברים כאלה, אני באמת מסתכל, לא משנה, כל ממשלה, כל כנסת שרוצה על דבר כזה כסף קואליציוני זה דבר מבורך של מי שנתן אותו, אבל לבקש על דברים כאלה - - -

יצחק פינדרוס: למה זה צריך להגיע בשביל זה?

ינון אזולאי: למה זה צריך להגיע מכספים קואליציוניים?

ינון אזולאי: זה אני לא מבין.

ינון אזולאי: השאלה היא לא אליכם.

מוסי רז: אתה צודק, תברך את הקואליציה שדורשת לדברים כאלה.

יצחק פינדרוס: לא, היום אתה פה, הוא - - -

אלכס קושניר: לא, אני מסכים עם הדבר הזה.

אלכס קושניר: אם זה עבר בקואליציה - - -

יצחק פינדרוס: כשנחקר יגיע - - -

מוסי רז: צודק, אבל תברך - - -

אלכס קושניר: חבר'ה, בואו נתקדם.

ינון אזולאי: אלה דברים שאנחנו יודעים עליהם מראש, ואני אומר: זה לא אמור להיות בכספים הקואליציוניים.

ינון אזולאי: סתם הערה לכל הממשלות, לכל התקופות, בכל מקום.

ינון אזולאי: באמת שמהמקום הזה.

ינון אזולאי: לגבי תוכנית 07-80-03 – זה על מוסדות החינוך.

ינון אזולאי: אם אני לא טועה, ראיתי את זה בפנייה הבאה שלכם.

ינון אזולאי: עוד פעם, הנושא של כל מוסדות החינוך, השמירה שם והאבטחה שם.

ינון אזולאי: זה לא בא בסעיף 1 כל זה?

ינון אזולאי: כל פעם זה בכמה תוכניות?

ינון אזולאי: הרי זה אותו סעיף מול הרשויות.

אוראל אברהמי: זה באותה תוכנית.

ינון אזולאי: אולי אנחנו ניפגש בזה בפנייה הבאה, זה נמצא ב-002, אם אני לא טועה.

אביה פרון: לא, ב-03.

אוראל אברהמי: זה באותה תוכנית.

ינון אזולאי: זו אותה תוכנית?

אוראל אברהמי: כן.

אלכס קושניר: אז למה אתם מביאים את זה בנפרד?

אביה פרון: לא, יש עודפים ויש העברות.

אלכס קושניר: אה, הבנתי.

ינון אזולאי: אה, השנייה זה עודפים ופה זה בהעברות?

ינון אזולאי: עכשיו, מאיפה הכסף הגיע בכל ההעברה הזאת?

ינון אזולאי: מאיזה משרד?

אביה פרון: מה זאת אומרת?

ינון אזולאי: ההעברה התקציבית כולה, כל הכסף שאנחנו רואים פה.

אביה פרון: ה-292?

ינון אזולאי: סך הכול 292.

אביה פרון: אז זה מגיע מצה"ל, כמו שאמרתי.

אביה פרון: זה מגיע מהחלטות הממשלה, מהכסף שיש בהחלטות הממשלה.

אביה פרון: וזה מגיע מסעיף 04, מהעודפים של הרשות לביטחון קהילתי.

ינון אזולאי: למה זה מגיע מצה"ל?

ינון אזולאי: גם בשביל לוחמים שעכשיו משתתפים בלחימה?

אביה פרון: לא.

אביה פרון: גם דיברנו על זה לפני כמה חודשים.

אביה פרון: בעבר יחידות מג"ב שהיו תחת פיקוד של צה"ל התקציב היה בצה"ל.

אביה פרון: ועכשיו אנחנו מסדירים את זה ומעבירים את זה, שזה יהיה בתקציב של המשטרה.

ינון אזולאי: אבל זה יהיה בתקציב של המשטרה?

ינון אזולאי: למשל בתקציב הבא אנחנו נראה שהתקציב הזה לא מגיע עוד פעם, הסיפור הזה?

אביה פרון: אנחנו אמורים להסדיר את זה.

אביה פרון: מה שהיה בין הארגונים היה אחרי התקציב, ולכן העברנו את זה גם ב-2021 - - -

יצחק פינדרוס: בתקציב הבא זה יעבור ישירות למשטרה.

אביה פרון: זה אמור לעבור במסגרת התקציב ישירות למשטרה, כדי שלא יהיה את השיח הזה - - -

ינון אזולאי: כי אין עניין.

ינון אזולאי: אם אתה כל פעם מביא אותו בעודפים, מביא אותו בהעברות, אין שום סיבה - - -

אביה פרון: נכון.

אביה פרון: אין שום סיבה.

אביה פרון: הארגונים אמורים לסדר את זה בתקציב הבא, כדי שזה יהיה אוטומטית בבסיס התקציב של משטרת ישראל.

ינון אזולאי: הבנתי.

ינון אזולאי: התייעצות – הוא לא צריך.

אלכס קושניר: לא צריך התייעצות, נכון?

ינון אזולאי: למה לא צריך?

אלכס קושניר: כי אתה רוצה להעביר את זה, נכון?

ינון אזולאי: זה מה שאמרנו שחשוב להעביר את זה?

אלכס קושניר: זה וגם עוד שתיים.

אלכס קושניר: כל מה שקשור למשטרה וביטחון פנים.

מוסי רז: אתה גם אמרת בעצמך.

ינון אזולאי: לא, אין לי בעיה, אני אוותר על ההתייעצות.

ינון אזולאי: אבל אני רוצה לדבר איתך.

ינון אזולאי: אין בעיה, אני אוותר על ההתייעצות, בגלל החשיבות של העניין הזה, מה שדיברנו.

נירה שפק: מה שדיברנו אתמול.

ינון אזולאי: הבנתי.

ינון אזולאי: אבל אני רק מראה לכם שיש פה את הדברים שהם לא דחופים באמת, כי אם באמת היו רוצים, כמו שהעבירו השבוע, ובאמת ביום שני העבירו העברה של 61 מיליון שהייתה סופר חשובה, ראינו.

ינון אזולאי: עכשיו, גם פה יש את המרכיב הזה, אבל הוא רכיב קטן - - -

אלכס קושניר: לא, הוא לא מרכיב קטן.

אלכס קושניר: יש בו הרבה דברים שקשורים להתעצמות - - -

ינון אזולאי: אלכס, אני לא עושה התייעצות.

ינון אזולאי: הינה, אני אומר לך, אני לא עושה גם על זה רוויזיה, ויש לך את הזמן של דקה בעניין הזה.

ינון אזולאי: אני בעד – והינה אני אומר לך: אני אצביע בעד, ולא נגיש רוויזיה והכול בסדר.

ינון אזולאי: אבל זה לא בסדר, יום שני אמרת לנו, וזה היה נכון, שזה היה נטו על הפנייה הזאת.

ינון אזולאי: כשעושים לנו עוד דברים באמצע, אומרים לך: תשמע, זה לעוד פניות – הרי יש עוד פניות שמחכות.

ינון אזולאי: יש עוד הרבה פניות שמחכות, שאולי רווחה זה באמת יותר דחוף?

ינון אזולאי: מי אמר שרווחה זה לא יותר דחוף?

ינון אזולאי: מי אמר לנו?

ינון אזולאי: מי אמר שמה שיש להם במשרד הפנים זה לא יותר דחוף?

מוסי רז: אז תעכב.

אלכס קושניר: אף אחד - - - הכול בסדר.

ינון אזולאי: מה אני בא להגיד?

ינון אזולאי: באת עם משהו דחוף?

ינון אזולאי: תצמצמו את זה.

ינון אזולאי: על האוצר אני מדבר, לא עליך.

ינון אזולאי: אתה בסופו של דבר קיבלת את זה ככה, וזו אחת הבעיות, שזועקים על זה כל השנים.

ינון אזולאי: אבל כאוצר, רציתם משהו דחוף כמשרד לביטחון הפנים, תביאו את הדחיפות, אני מבטיח לכם, הכול יהיה בסדר.

ינון אזולאי: לא עושים איתנו את המשחק הזה.

ינון אזולאי: אבל אני לא אעשה את זה.

ינון אזולאי: באמת את עמדת במילה והבאת לי גם את התשובה, והיושב-ראש מבקש.

ינון אזולאי: תביא את ההצבעה, ואני גם לא אגיש על זה רוויזיה.

אלכס קושניר: טוב.

אלכס קושניר: מי בעד ההעברה?

אלכס קושניר: מי נגד?

אלכס קושניר: אושר.

אלכס קושניר: ההעברה התקבלה.

אלכס קושניר: אנחנו עוברים לפנייה שנמצאת לנו בשינויים תקציביים, שמספרה 07-002.

אלכס קושניר: מי מציג?

אלכס קושניר: בבקשה.

אביה פרון: פנייה 07-002 – הפנייה נועדה להעברת עודפים משנת 2021 לשימוש בשנת 2022 בסך של 690 מיליון שקל, מתוכם יש 45 מיליוני שקלים, שם מתוך המסגרת התקציבית המיועדת להתמודדות עם התפשטות נגיף קורונה.

אביה פרון: גם פה נפרט לפי התוכניות.

אביה פרון: אז בתוכנית 075001 – השכר של המשרד לביטחון הפנים – 140,000 שקל, שנוצרו בגין תשלומי סוף שנה של השירות האזרחי.

אביה פרון: בשירות האזרחי זה מתוקצב לפי הזמנה, זה לא בשכר כמו בתלוש, ולכן יש בזה עודפים.

אביה פרון: תוכנית 075002 – כמעט 32 מיליוני שקלים, שנוצרו בגין התחייבויות חוצות שנה ברכש לתקצוב התפעול השוטף של המשרד ובתוכניות של מערכי האכיפה העירוניים.

אביה פרון: בנוסף, יש פה תקציב של הפעולה של אכיפת מגבלות הקורונה במשרד.

אביה פרון: יש פה את המוקד הטכנולוגי שנבנה במשרד.

אביה פרון: זה בתוכנית הזאת.

אביה פרון: תוכנית 076001 – שכר ברשות הכבאות וההצלה, כמעט 4 מיליוני שקלים.

אביה פרון: גם פה יש את הנושא של שירות לאומי-אזרחי.

אביה פרון: וחוץ מזה יש פה הוצאות נלוות לשכר, כמו שנאמר בפנייה הקודמת לגבי תחבורה ציבורית ודברים כאלה, שזה לא שכר, זה נמצא בתוכנית השכר.

אביה פרון: בתוכנית 076002, בקניות של רשות הכבאות וההצלה – 145 מיליוני שקלים, שרובם בגין התחייבויות חוצות שנה בתפעול השוטף, והפרויקטים של הליכי הרכש, של אמצעי הכיבוי, והבינוי והפיתוח של הכבאות.

אביה פרון: חוץ מזה יש פעולות שנעשו על הקורונה, של התמודדות עם נגיף קורונה.

אביה פרון: ויש גם בניית תחנות של המגזר הערבי, שהן חלק מתוכנית ההאצה 852, שעברה בהחלטת הממשלה, שזה מהתקציב של ההתמודדות עם נגיף קורונה.

אביה פרון: זה בתוכנית ההאצה של הממשלה שהייתה.

אביה פרון: תוכנית 077001 – שכר בשירות בתי הסוהר – 2.5 מיליוני שקלים.

אביה פרון: נמצא פה גם, כמו שדיברנו על השכר במקומות הקודמים, שירות אזרחי והוצאות נלוות לשכר.

אביה פרון: זו גם הסיבה פה.

אביה פרון: תוכנית 077002 – כמעט 154 מיליוני שקלים.

אביה פרון: התחייבויות חוצות שנה בתחומי התפעול השוטף ופרויקטים מתמשכים, וכן הוצאות תפעוליות לטובת ההתמודדות עם הקורונה.

אביה פרון: תוכנית 078001 – כ-23 מיליוני שקלים, שגם פה יש לנו עניינים של נלוות לשכר, כמו שנאמר על תחבורה ציבורית ונופש מבצעי, שזה נלווה לשכר ולכן נמצא בתוכנית השכר.

אביה פרון: חוץ מזה יש פה את התשלום של השוטרים הנוספים במסגרת ההתמודדות של נגיף קורונה, שגם זה עודפים שיש פה.

אביה פרון: תוכנית 078002 – קניות במשטרת ישראל – 181.5 מיליוני שקלים.

אביה פרון: גם פה יש התחייבויות חוצות שנה בתחומי הרכש והתפעול השוטף.

אביה פרון: יש פה הרבה עניין של רכש וציוד של כלי רכב שהיה.

אביה פרון: זה חלק מהדבר הזה, ודברים נוספים.

אביה פרון: חוץ מזה יש את ההוצאות לטובת ההתמודדות עם נגיף קורונה, כל ההוצאות התפעוליות והמעטפת התפעולית של השוטרים שהייתה, כמו שדיברנו בתוכנית הקודמת.

אביה פרון: תוכנית 078003 – רכישת שירותי כוח אדם – כמעט 147 מיליוני שקלים.

אביה פרון: היו פה התחייבויות שנוצרו בסוף שנה שעברה.

אביה פרון: יש פה שינויים בין שנת לימודים ושנה תקציבית, ואז העודפים עוברים, כי בעצם התחייבות עליהם בשנה קודמת.

יצחק פינדרוס: נוצר לכם גם פה עודף וכוח אדם בעובדי מטה.

יצחק פינדרוס: זאת אומרת, קודם זה היה על ביטחון קהילתי, עכשיו זה בעובדי מטה הרגילים של המשרד.

יצחק פינדרוס: יש לכם כרגע מצוקה בנושא, ודיברנו על זה בוועדה הקודמת, של הבקשות לרישיון נשק.

יצחק פינדרוס: למה אתם לא מנתבים את זה לשם?

יצחק פינדרוס: זאת אומרת, תביאו לנו פנייה בעוד ארבעה חודשים, להוסיף כוח אדם.

יצחק פינדרוס: למה לא לוקחים את זה לשם?

מירי שמואלי: העודפים שאנחנו רואים בפנייה הזאת הם עודפים שנובעים מתשלומים עבור כוח אדם.

מירי שמואלי: זה עודפים שישולמו בשנה העוקבת.

מירי שמואלי: בגלל זה יש פה את העודפים.

מירי שמואלי: זה לא באמת איזשהו חוסר - - -

יצחק פינדרוס: אבל איך אתם נערכים לזה?

יצחק פינדרוס: אתם תצטרכו עוד כוח אדם?

יצחק פינדרוס: לא תצטרכו?

מירי שמואלי: ברור.

מירי שמואלי: בגלל זה יש לנו התקשרות בהקשר של אגף רישוי כלי ירייה, שמאפשרת איזושהי גמישות במקומות שבהם יש עלייה בביקושים, כמו שאנחנו עדים להם היום, אז כן יש איזושהי גמישות מצד מוקד שהוא - - -

יצחק פינדרוס: ולקחתם עוד כוח אדם?

מירי שמואלי: חיצוני.

מירי שמואלי: כן, לקחנו.

מירי שמואלי: בהקשר הזה מתכננים עוד כוח אדם.

מירי שמואלי: הכוח אדם בהקשר הזה של המוקד של רישוי כלי ירייה, אנחנו כן נעזרים בשירותים חיצוניים, שהם גמישים, הם מאפשרים איזושהי ורסטיליות.

יצחק פינדרוס: אז אני שואל: יש כרגע פקק?

מירי שמואלי: לא, שם אנחנו בסדר, זה לא הפנייה הזאת.

יצחק פינדרוס: לא, אני שואל - - -

מירי שמואלי: מבחינה מהותית, כן.

יצחק פינדרוס: אין פקק כרגע?

מירי שמואלי: אין פקק כרגע.

יצחק פינדרוס: כי מהאזרחים זה נשמע אחרת, אבל - - -

מירי שמואלי: נכון, יש עלייה בביקושים, ואנחנו נערכים - - -

יצחק פינדרוס: השאלה אם אתם ערוכים לעלייה בביקושים.

מירי שמואלי: אנחנו ערוכים, כן.

אלכס קושניר: כן, ינון, לגבי השאילתה.

ינון אזולאי: אני גם אגיד, לגבי השאילתה – אגב, זו לא השאילתה ששאלתי.

ינון אזולאי: למשל, אני אתן לך דוגמה, תכף אני אקבל את השאילתה המסודרת.

ינון אזולאי: ביקשתי גם את השמות של הח"כים שביקשו, ואפשר לתת את זה.

ינון אזולאי: אני לא סתם ביקשתי, ביקשתי על פי חוות דעת שאפשר לקבל.

ינון אזולאי: לא קיבלנו את זה שמה.

ינון אזולאי: וגם יש כאלה חברי כנסת שאני יודע בפועל, אני אחכה לקבל את השמות, ואז אני אגיד לכם גם על איזה חברי כנסת שביקשו, והתשובה שהם קיבלו היא תשובה שבכלל לא כתובה במה שראינו.

ינון אזולאי: ולכן אני חושב שזה לא נותן מענה לשאילתה שלי.

ינון אזולאי: אומנם פרגנתי לך שהבאת, מבחינתך עשית בסדר, אבל מי שכתב את התשובה – היא לא התשובה הנכונה לעניין הזה.

ינון אזולאי: אני רוצה גם לשאול לגוף הפנייה שלכם.

מירי שמואלי: אני אבדוק לך את זה - - -

ינון אזולאי: בסדר.

ינון אזולאי: אני אדאג שגם יהיה לי את השאילתה מסודר.

אלכס קושניר: מאוד מאוד פשוט.

אלכס קושניר: תסתכלו על השאילתה ששלח חבר הכנסת אזולאי, תענו עליה לפי השאלות שהוא שאל, וזאת דרישה של הוועדה.

ינון אזולאי: אני רוצה לשאול על הפנייה עצמה.

ינון אזולאי: אני רואה פה בתוכנית 001, הראשונה, שיש פה – העודפים נוצרו בגין תשלומי סוף שנה עבור שירות אזרחי, שמבוצעים דרך הזמנות בדומה לרכש.

ינון אזולאי: לא הבנתי – שירות אזרחי, הזמנות – הסבר.

אביה פרון: השירות האזרחי – זה לא שהם עובדים של המשרד, מקבלים תלוש מהמשרד, אלא - - -

ינון אזולאי: הם מקבלים ממקום אחר את התלוש שלהם.

אביה פרון: כן, אז בעצם המשרד מעביר כסף.

אביה פרון: כשהוא מעביר את זה זה כמו הזמנות, ולכן יש חודשי סוף שנה, הם לא עוברים ב-1 בחודש.

ינון אזולאי: כמה משרתים היום יש במשטרה?

ינון אזולאי: משרתים בשירות האזרחי.

אביה פרון: זה לא של המשטרה, זה של המשרד.

ינון אזולאי: במשרד לביטחון הפנים?

ינון אזולאי: כלומר, ב"עיר ללא אלימות", במקומות האלה?

ינון אזולאי: לזה אתה מתכוון?

מירי שמואלי: גם.

מירי שמואלי: כן.

ינון אזולאי: סך הכול כמה משרתים יש?

מירי שמואלי: אני אגיד לך.

ינון אזולאי: אוקיי.

ינון אזולאי: אחר כך תוכנית 02, אני רואה פה התחייבות חוצת שנים ורשויות מקומיות.

ינון אזולאי: זה אותן רשויות מקומיות שדיברנו עליהן, על מוסדות החינוך?

אביה פרון: לא, זה מערכי האכיפה העירוניים.

אביה פרון: זה השיטור העירוני.

ינון אזולאי: השיטור העירוני?

ינון אזולאי: ששם יש פקח ושוטר.

אביה פרון: אז בעצם התשלום של הפקח, כשהוא מגיע, יש לו מצ'ינג מהמשרד לביטחון הפנים.

ינון אזולאי: אבל הוא מקבל את השכר שלו מהמשטרה?

אביה פרון: הפקח?

אביה פרון: מהעירייה.

ינון אזולאי: לא הפקח, השוטר.

אביה פרון: זה משהו אחר, זה לא קשור לזה.

מירי שמואלי: השוטר מהמשטרה והפקח - - -

ינון אזולאי: לא, אני מדבר על אותה ניידת, כי באותה ניידת נמצאים הרבה פעמים – והשוטר מקבל מהמשטרה בלי כל קשר?

קריאה: כן.

ינון אזולאי: אוקיי.

ינון אזולאי: אני רואה שגם ברשות לכבאות יש משרתים בשירות האזרחי.

ינון אזולאי: כמה סך הכול יש?

ינון אזולאי: אני רואה פה שזה חלק מהעודפים שנוצרו.

אפי דביר: אני כבר אבדוק לך את המספר.

ינון אזולאי: אגב, גם בשירות האזרחי בכבאות וגם במשרד לביטחון הפנים, יש לאותם משרתים בשירות האזרחי אחר כך צפי להמשיך לעבוד במקומות האלה?

ינון אזולאי: בדומה לחייל במשטרה שנמצא במדים בסדיר שלו, ולאחר מכן יש אפשרויות למיניהן להמשיך קבע.

אפי דביר: אני לא מכיר שיש איזושהי תוכנית קבועה כזאת.

אפי דביר: אני מיד בודק את המספר.

ינון אזולאי: אחר כך בתוכנית 6002, סעיף 2 – הרכש זה על מה שהיה ב-2021, ואנחנו צריכים עדיין לשלם את ה-2022?

אפי דביר: התחייבויות שיצאו פשוט ולא שולמו עדיין.

ינון אזולאי: בתוכנית 77002, בסעיף 2 – הוצאות תפעוליות לטובת התמודדות עם נגיף הקורונה בהתחייבויות שישולמו בפועל.

ינון אזולאי: מה שאנחנו לוקחים מפה עכשיו כסף בעודפים, זה לא פוגע לנו בשום תוכנית אחרת, זה נטו על אותו דבר, כי בקורונה לקחו את הקופה ושמו אותה בתוך המשרד, ומה שלא השתמשו לקחו לדברים אחרים.

ינון אזולאי: אז זה לא אמור לפגוע לנו ולא שום דבר?

אפי דביר: לא, שום דבר.

ינון אזולאי: ושאלה אחרונה בסיבות המרכזיות בגינן נוצרו העודפים ב-8001 – בסעיף 2: תשלום עבור שוטרים במנהלת האכיפה של הקורונה.

ינון אזולאי: כמה שוטרים זמניים התווספו?

ינון אזולאי: והאם אתם עכשיו משאירים אותם או צריכים לשחרר אותם?

אוראל אברהמי: אז לגבי השוטרים הזמניים שהיו לטובת הקורונה זה נע בגלים, אבל בתקופה של סוף שנה שעברה דובר על 350 שוטרים שנשארו לרבעון הראשון.

אוראל אברהמי: זאת אומרת, הם סיימו את עבודתם ב-1 באפריל.

אוראל אברהמי: החל מה-1 באפריל ועד סוף יוני יש 75 שוטרים, הכמות הצטמצמה מ-350 ל-75 שוטרים.

ינון אזולאי: אגב, הם לא יכולים לעזור לכם, לאותה פנייה שהבאנו ביום שני, לקחת אותם בתוספת למה שאתם מגייסים עכשיו?

אוראל אברהמי: הרוב המוחלט של השוטרים זה שוטרים שמשמשים את מוקד הקורונה, מוקד שמשרת את הציבור.

אוראל אברהמי: מעט שוטרים שנמצאים, בעיקר במרחב נתב"ג, במשימה מאוד ייעודית, וקשה לקחת אותם משם לדברים אחרים.

אוראל אברהמי: אבל אנחנו מפעילים כוחות תגבור במסגרת הבט"ש.

אוראל אברהמי: גם שוטרי מטה מתגברים, גם מערכים נוספים מתגברים, גם הפלוגות כמובן, מה שאישרתם, ותודה על זה.

ינון אזולאי: מאיפה הגיעו השוטרים?

אוראל אברהמי: השוטרים שגויסו לקורונה?

ינון אזולאי: לקורונה.

אוראל אברהמי: זה שוטרים חדשים.

אוראל אברהמי: חלק גדול מהשוטרים זה משתחררי מג"ב, שבמקום פשוט לשחרר אותם לאזרחות גייסו אותם למסלול מקוצר.

ינון אזולאי: כביכול השחרור שלהם התאחר, והם עכשיו יוצאים - - -

אוראל אברהמי: כן.

אביה פרון: הם מקבלים שכר.

ינון אזולאי: לא, ברור שהם מקבלים שכר.

ינון אזולאי: אגב, זה יפגע להם ביציאה שלהם, נגיד לעבודה מועדפת, הזמן הזה עכשיו?

אוראל אברהמי: המשך שהם משרתים במשטרה – אני לא יודע אם זה פוגע להם בזכאות של הטווח שהם יכולים לבצע עבודה מועדפת.

ינון אזולאי: שלא יהיה הפסד.

ינון אזולאי: האמת שהארכנו את זה גם פה, את הזמן של המועדף, לשלוש שנים.

ינון אזולאי: טוב, אוקיי.

אלכס קושניר: טוב.

אלכס קושניר: פנייה מס' 07-002, מי בעד?

ינון אזולאי: אני נמנע.

אלכס קושניר: מי נגד?

אלכס קושניר: מי נמנע?

אלכס קושניר: אושר.

אלכס קושניר: אוקיי.

ינון אזולאי: אני מגיש על זה רוויזיה.

ינון אזולאי: ואני אומר: אם אני אקבל את התשובה כמו שאני צריך, אני מושך את הרוויזיה, אפילו עוד היום.

אלכס קושניר: אז תעבירו את התשובה ונבחן.

ינון אזולאי: אם את רוצה לראות בדיוק את השאילתה, אני כבר אדאג שישלחו לך אותה.

מירי שמואלי: אני ראיתי, זה אצלי פה.

ינון אזולאי: בסדר גמור.

ינון אזולאי: תודה.

אלכס קושניר: יש רוויזיה שהוגשה בפעם הקודמת על העברה של המשטרה ושירות בתי הסוהר, שמספרה 52-003.

אלכס קושניר: מי בעד?

אלכס קושניר: מי נגד?

אלכס קושניר: לא אושרה.

אלכס קושניר: הרוויזיה לא התקבלה והבקשה אושרה.

אלכס קושניר: תשלחו את התשובות לחבר הכנסת אזולאי, למזכירות הוועדה.

אביה פרון: רק מענה לשאלה אחת של חבר הכנסת אזולאי מהיום, לגבי הרשות לביטחון קהילתי.

ינון אזולאי: אגב, מה ששאלנו, תוכלו גם אחר כך, מה שלא הספקתם, לשלוח לנו.

מירי שמואלי: כן, יש לנו פה את התשובות של הכול - - -

אביה פרון: הרשות לביטחון קהילתי, הוא שאל כמה כסף יש שם.

אביה פרון: אז יש שם כ-170 מיליון שקל לפעילויות של הרשות.

אביה פרון: זאת אומרת, אני שם שנייה בצד את השכר, שהוא נמצא כבר בתוך המשרד, ואת כל התפעול, לפעילויות, כולל מה שהעברנו היום, יש כ-170 מיליוני שקלים.

מירי שמואלי: המוקד 105 – 3 מיליון שקלים יש שם; ומבחינת השירות הלאומי-אזרחי – 23 ראשים.

ינון אזולאי: רק כבאות, גם לגבי השירות האזרחי, תשלחו לנו, בסדר?

ינון אזולאי: תודה רבה.

אלכס קושניר: אגף התקציבים, בבקשה.

בן אבא: יש לנו הודעה שאנחנו צריכים להקריא: בהתאם להנחיית היועץ המשפטי לממשלה, מס' 1.1801, בדבר יישום הסכמים פוליטיים בעלי משמעות תקציבית, כל הסכם פוליטי תקציבי שנערך במהלך שנת תקציב יוקרא לפרוטוקול במליאת ועדת הכנסת הרלוונטית.

בן אבא: בהתאם לאמור יפורט הסכם פוליטי תקציבי שהושג בעל פה עם ח"כ רם שפע, ח"כ ניר אורבך וחברי ועדת הכספים, כחלק מהליך אישור כלל הפניות המונחות על שולחן הוועדה.

בן אבא: בהתאם להנחיית היועץ, הסכם פוליטי תקציבי הכולל העברה תקציבית ישולב בתקציב רק לאחר קבלת חוות דעת משפטית או מקצועית של המשרד הרלוונטי.

בן אבא: בהתאם לאמור מפורט מטה ההסכם הפוליטי שהושג בעל פה.

בן אבא: מסכמים – חבר הכנסת רם שפע, חבר הכנסת ניר אורבך וחברי ועדת הכספים.

בן אבא: משרד החינוך בשתי תוכניות שונות – תוכנית פעילות פרויקטים מס' 20-67-01 בנושא: שנות שירות מתנדבים, ארגוני נוער, תנועות נוער, מוסדות ציבור, הדרכה וסיורים, מכינה לנוער בסיכון, גרעין חינוכי לאומי, כפרי סטודנטים, קבוצות מחויבים.

בן אבא: סכום של 9,908,000 שקלים בשנת 2022.

בן אבא: בתוכנית תרבות יהודית מס' 20-69-01 למדרשות ליהדות ולימודי ארץ ישראל, מרכזים להעמקת החינוך היהודי ופעילות עם נוער בסיכון – 3,067,000 שקלים.

בן אבא: ההודעה הזאת תצורף לפנייה, כשהפנייה תגיע לוועדה, לאחר קבלת חוות הדעת המשפטיות הנדרשות.

ינון אזולאי: לא הבנתי מה העניין לבוא עכשיו ולהסביר את זה.

ינון אזולאי: היועצת המשפטית שלנו, שלומית, הייתי מבקש - - -

בן אבא: זה לא להסביר.

בן אבא: אני אגיד רגע מה המעמד של הדבר הזה.

בן אבא: זו בעצם הודעה על ההסכם התקציבי הפוליטי.

בן אבא: כשתגיע פנייה לאישור ועדת הכספים, שתכלול את הסכום הזה, ומה שהקראתי עכשיו יצורף לפנייה בדברי ההסבר שלה.

בן אבא: כלומר, הדבר יהיה חשוף גם שם, באופן דומה למה שנעשה בתהליכים קודמים.

ינון אזולאי: אני מבקש לדעת דבר אחד.

ינון אזולאי: הייתי פה מספר דיונים לא קטן, לא מכיר דבר כזה.

ינון אזולאי: אפשר לדעת מה זה הדבר הזה, גברתי היועצת המשפטית?

שלומית ארליך: אני שומעת את זה בפעם הראשונה.

שלומית ארליך: אני צריכה לברר את זה בעצמי.

שלומית ארליך: בדרך כלל אתם מביאים את זה יחד עם הפנייה, למה - - -

בן אבא: לא, מה שקורה זה שאנחנו מקריאים את זה בזמן שזה נכרת.

בן אבא: אם זה סמוך למועד העברת הפנייה אז זה מגיע ביחד, ואם לא אנחנו גם מקריאים וגם נעביר את זה עם התוכנית.

אלכס קושניר: אז אתם מביאים את זה יחד עם הפנייה?

בן אבא: זה גם יובא עם הפנייה.

יצחק פינדרוס: ההסבר היחידי זה לשמור על ניר אורבך, שלא יפרוש עם עידית סילמן.

קריאה: לא קשור.

יצחק פינדרוס: אין לי הסבר אחר לדבר הזה.

ינון אזולאי: זה הסכם שנקרא כספים קואליציוניים.

ינון אזולאי: כל הכספים הקואליציוניים שעברו עד כה היו על השולחן, עכשיו אתם אומרים זה הסכמים בעל פה.

ינון אזולאי: מתי ההסכמים האלה נעשו?

ינון אזולאי: לא בתקופת התקציב?

ינון אזולאי: אם זה היה בתקופת התקציב, למה לא שמתם אותם - - -

בן אבא: ההסכם הוא לא מתקופת התקציב.

ינון אזולאי: ממתי ההסכם הזה?

בן אבא: מהתקופה הזאת.

ינון אזולאי: מה זה התקופה הזאת?

ינון אזולאי: תאריך.

בן אבא: שבוע שעבר.

ינון אזולאי: יש תאריך שבוע שעבר?

בן אבא: אני יכולה - - -

ינון אזולאי: כן, חשוב לדעת באיזה תאריך שבוע שעבר.

ינון אזולאי: מה קרה פתאום?

ינון אזולאי: שמע, אני מבין שיש פה הסכם.

ינון אזולאי: מה קרה להסכם הזה?

יצחק פינדרוס: בעקבות מה?

יצחק פינדרוס: תמורת - - -

בן אבא: פירטתי – לטובת העברת הפניות בוועדת הכספים.

ינון אזולאי: רק שתבינו, לטובת העברת הפניות.

ינון אזולאי: מה שראינו את נעמה לזימי, שלא נמצאת פה, ונשלח במקומה חברה או חבר מישראל ביתנו, לטובת זה עשיתם את ההסכם הקואליציוני הזה, ולהעביר את הפניות.

ינון אזולאי: הכול בסדר.

ינון אזולאי: אני רק אומר, היה חשוב כששאלו שבוע שעבר אם זה קרה, אמרתם לנו פה בוועדה: לא, היא ממלאת מקום פשוט, הוא ממלא מקום.

ינון אזולאי: ושאלתי אם זה היה בתמורה לזה.

אלכס קושניר: זה לא קשור אחד לשני בכלל.

ינון אזולאי: הינה, היא אומרת.

אלכס קושניר: לא, אבל לא קשור לזה שהיא לא הייתה פה.

אלכס קושניר: אין לזה שום קשר.

ינון אזולאי: לא, אבל היא אומרת.

אלכס קושניר: אין לזה שום קשר.

בן אבא: 30 במרץ, לשאלתך.

ינון אזולאי: מיום 30 במרץ, עבור הפניות התקציביות שולמו.

ינון אזולאי: אוקיי.

ינון אזולאי: בסדר.

ינון אזולאי: לגיטימי.

ינון אזולאי: תודה.

אלכס קושניר: טוב.

אלכס קושניר: הישיבה נעולה.

אלכס קושניר: תודה רבה.